SUID-AFRIKAANSE RADIOLIGA NUUS VIR SONDAG 15 SEPTEMBER 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 

Ons begin vanoggend se bulletin met nuus van 'n stil sleutel. 


Dit is met leedwese dat die TARU berig dat die sleutel van ARRL en TARU- 
president, emeritus Larry E. Price, Ph.D., W4RA, van Statesboro, Georgia op 
10 September 2019 op 85-jarige ouderdom stil geword het. Die TARU skuld `n 
erkentlikheid aan Larry vir sy onvermoeide werk vir die LARU oor die dekades 
om die belange van amateur radio in regulatoriese forums te verteenwoordig. 


Ons innige meegevoel aan sy familie en vriende. 

POUSE 

In die nuus vandag; 

DIE SARL WOENSDAG 80 M KLUB NAELLOOP 

TWEE KOMPETISIES HIERDIE KOMENDE NAWEEK 

en 

SARL RF GERAAS WERKSWINKEL 28 SEPTEMBER 

Bly ingeskakel vir meer inligting oor hierdie en ander interessante nuusitems. 
DIE SARL WOENSDAG 80 M KLUB NAELLOOP 


Die vierde been van die SARL Woensdag 80 m Klub Naelloop vind plaas van 
17:00 tot 18:00 UTC op Woensdag 18 September met gelykgolf en foon aktiwiteit. 
Die uitruiling is `n RS- of R$T-verslag en u ruitblok (bv. KG30). Jy verdien 2 
punte per @SO en `n addisionele 5 punte vir die eerste OSO met elke ZS-roep 
gebied en DX-land. Dien jou MS Excel logstaat in by zsdbfn@mweb.co.za teen 
Woensdag 25 September. Onthou om die naam van jou klub op die logstaat te 
skryf. 

TWEE KOMPETISIES HIERDIE KOMENDE NAWEEK 

Die tweede been van die SARL BHF/UHF Digitale kompetisie is op die lug vanaf 


10:00 UTC Saterdag 21 September tot 10:00 UTC Sondag 22 September 2019 
met aktiwiteit van 6 meter en op. Die @SOs moet tweerigting-punt-tot-punt 


wees en stasies ruil sein verslae uit sowel as hul ligging, bv. breedtegraad en 
lengtegraad of 'n volledige ses-syfer Maidenhead ruit. Self spot word toegelaat. 
Geen EMES-, herhaler-, satelliet-, IRLP- (Echolink, ens.,) of kruisband kontakte 
word toegelaat nie. Jou Logstate moet teen Maandag 14 Oktober 2019 per e-pos 
aan contest@sarl.org.za ingedien word. Kry die reëls op bladsy 51 van die 2019 
SARL Blouboek. 


Die Afrika Alle Modus Internasionale DX-kompetisie is op die lug vanaf 12:00 
UTC op Saterdag 21 September tot 12:00 UTC op Sondag 22 September 2019. 
Beide enkel stasies en multi-operateur stasies mag die hele 24 uur periode werk. 
Daar is geen verpligte onderbrekings in die bedryfstyd nodig nie. Jy mag gelyk- 
golf, RTD en ESB op 160, 80, 40, 20, 15 en 10 meter gebruik. Die uitruiling is 
jou RS- of RS$T-verslag (wat nie tydens die log kontrole proses nagegaan word 
nie), gevolg deur `n inkrementele reeksnommer wat by 001 begin. 


Jou logstaat moet slegs in CGabrillo-formaat ingedien word by contest@sarl.org.za 
en moet teen Maandag 7 Oktober 2019 ontvang word. Lees die volledige stel 
reëls op bladsy 19 van die 2019 SARL Blouboek. 


YOTA 2019 SOMERKAMP IN BULGARYE LEI TOT SUB-STREEK KAMPE 


Monty Schebesta, OE3VVU, wat vanjaar `n deelnemer was sê dat die meeste 
van diegene wat die onlangse Jeug op die Lug Somerkamp (YOTA) in Bulgarye 
bygewoon het, was dit die eerste keer day hulle so iets bygewoon het. Sowat 
80 jong radio amateurs van 27 lande het tussen 11 en 17 Augustus naby Sofia 
byeengekom om, soos hy dit gestel het, “kontak te maak met mekaar en van 
mekaar te leer.” Monty het gesê die suksesvolle 2019 Somerkamp het getoon 
dat YOTA vinnig groei en ook opgemerk dat 40% van die YOTA-Somerkamp 
deelnemers, jong vroue was. 


Kampeerders het gedurende die week `n verskeidenheid werkswinkels bygewoon 
wat aktiwiteite insluit soos die bou van BHF en HF antennas en die bou van 
elektroniese boustelle, wat vir baie beteken om te leer hoe om te soldeer. Monty 
het gesê dat die fokus van die aktiwiteite en aanbiedings was om bymekaar te 
leer. 


“YOTA verskuif meer en meer na 'n jeug vir jeug” -benadering, waar jongmense 
mekaar leer, eerder as om op ouer generasies vir insette te vertrou,” het hy gesê. 
“Die hoofdoel van die YOTA-Somerkamp is om jongmense die idees, kennis en 
ervarings te gee wat hulle benodig om aan die einde van die week na hul tuisland 
terug te keer en hul eie jeug aktiwiteite te begin.” 


Sub-streeks kampe, soos die afgelope paar jaar in Finland, Ttalië en Duitsland 
gehou, word al hoe meer algemeen in Streek 1, met die volgende kamp in Septem- 
ber in die Tsjeggiese Republiek (OL19CAMP), gevolg deur `n kamp in Neder- 
land in Desember. Hy verwag dat baie ander jeug spanne hul eie sub-streek 
YOTA-kampe sal reël. 


Jy luister na nuus uitsending van die Suid-Afrikaanse Radioliga 


SARL RF GERAAS WERKSWINKEL 28 SEPTEMBER 


Bespreek asseblief hierdie week sodat die finale reëlings getref kan word. Die 
werkswinkel by die NARS op 28 September begin met `n paneelbespreking oor 
verskillende maniere om geraas binne die kragstroom op te los. Die paneel 
sal `n gevallestudie aanbied en wys hoe met 'n paar eenvoudige maatreëls 'n 
vermindering in krag geruis bereik kan word. Die agenda bevat ook `n oom 
sig van die SARL RF Geraas moniteringsprogram, opdaterings van die geraas 
moniterings programmatuur, aktiewe antenna-ontwerpe met oorsigte van die 
op-die-lug toets uitslae, `n sessie oor die ontplooiing en toepassing van dongles 
om jou skootrekenaar of rekenaar in 'n kragtige ontvanger te omskep en hoe 
om RF Geraas bronne in jou huis te identifiseer. Bespreek nou. Besonderhede 
en vorms is beskikbaar op www.sarl.org.za. Moenie hierdie geleentheid misloop 
nie. Na die formele bespreking gaan Anton Janovsky en Brian Jacobs praktiese 
hulp verleen om 'n geraas moniterings stasie op te rig. 


Die registrasievorm bevat 'n lys van komponente wat jy kan bestel en by die 
werkswinkel kan ontvang. Jy sal dan met `n volledige geraas moniteringstelsel 
kan huis toe gaan; al wat jy nodig het, is 'n antenna en `n internetverbinding. 


ARRL 2020 HANDBOEKE BESTEL TEEN 18 SEPTEMBER 


Die 2020 ARRL-Antenna boek is binnekort beskikbaar in `n pakket van vier vol- 
umes. Die 2020 ARRL Handboek vir Radiokommunikasie is beskikbaar in 'n stel 
van 6 sagteband-volumes. Hierdie boeke kan vooraf bestel word. Die sluitings- 
datum vir voorafbestelling is 18 September. Hierdie volumes sal waarskynlik 
nie in Suid-Afrika beskikbaar wees nie. Die aflewering is einde Oktober via 
Postnet. Die ARRL sal slegs `n beperkte voorraad hê en sal waarskynlik vinnig 
uit voorraad wees soos wat gebeur het met die boks weergawe van die 2019 
ARRL Handboek vir Radiokommunikasie. Besonderhede en bestellings vanaf 
kan afgelaai word vanaf `n skakel op www.sarl.org.za 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwensie 
voorspellings wil doen, kan `n verwagte effektiewe sonvlektelling van een vir die 
week gebruik. Met die dag-en-nag-ewening op pad kan amateurs veral rondom 
sonsopkoms en sonsondergang goeie DX openinge op die 15 tot 30 m bande 
verwag. Besoek gerus die webtuiste spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vandag tot 10:00 UTC - die Nasionale Velddag 18 September - die Woensdag 80 
m-naellope 21 en 22 September - die Afrika alle modus kompetisie en die SARL 
BHEF/UHF Digitale kompetisie 22 September - registrasie vir die Oktober RAE 
sluit 24 September - Erfenisdag en die ZS SOTA-dag 28 en 29 September - die 
CO WW RTD kompetisie 3 Oktober - die SARL 80 m @SO Geselligheid 5 
Oktober - die AWA AM Buis @OSO Geselligheid 6 Oktober - die AWA SSB Buis 


OSO Geselligheid 12 Oktober - die Lente @RP-kompetisie 18 tot 20 Oktober - 
Jamboree op die Lug 19 Oktober - C@ Hou Koers 


Om die bulletin mee af te sluit, 'n opsomming van ons hoof berig: 


Die vierde been van die SARL Woensdag 80 m Klub Naelloop vind plaas van 
17:00 tot 18:00 UTC op Woensdag 18 September met gelykgolf en foon aktiwiteit. 
Die uitruiling is `n RS- of R$T-verslag en u ruitblok (bv. KG30). Jy verdien 2 
punte per @SO en `n addisionele 5 punte vir die eerste OSO met elke ZS-roep 
gebied en DX-land. Dien jou MS Excel logstaat in by zsdbfn@mweb.co.za teen 
Woensdag 25 September. Onthou om die naam van jou klub op die logstaat te 
skryf. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kH7 laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 3,620 kHz plaas. Ons ontvang graag jou 
seinrapporte, kommentaar en voorstelle, stuur `n e-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Dennis Green, ZS4BS 
€ri gelees deu ese RR eg ae Re bee EG ee EER 


Die Afrikaanse Nuusspan groet nou en wens jou “n mooi week toe. Totsiens. 


